Okresná prokuratúra Zvolen 
Trhová 7, 960 19 Zvolen 1

Sp. zn. : 1 Pv 427/14/6611	Zvolen, 29.12.2014
EEČ : 2-51-191-2014

U Z N E S E N I E

Trestná vec:	obvinený XXXXX  
Prečin:	Poškodzovanie a ohrozovanie prevádzky všeobecne prospešného zariadenia podľa § 288 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Zvolen
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX 
	sídlo organizácie: XXXXX, XXXXX, 
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 70,00 € 
b.	Peňažná suma určená na všeobecne prospešné účely: 35,00 € 
c.	Konkrétny adresát peňažnej sumy určenej na všeobecne prospešné účely: TJ Družstevník Podzámčok, Podzámčok 23, IČO: 00592595, číslo účtu: 1764151954/0200  
d.	Suma odovzdaná štátu na peňažnú pomoc obetiam trestnej činnosti: 35,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom odd.XXXXX                - železničná p pod spisovou značkou KRP-58/Ž-ZV-BB-2014.
Trestné stíhanie bolo vedené na tom skutkovom základe, že obvinený dňa 31.07.2014 v čase približne o 09.00 hod., počas výkopových prác zapríčinil poškodenie 24 žilového prívodného kábla k vchodovému návestidlu „L“ v železničnom kilometri 11,790 pri železničnej stanici XXXXX, čím znefunkčnil a vyradil z prevádzky toto návestidlo slúžiace na zaistenie bezpečnej a plynulej vlakovej dopravy a organizácii ŽSR, XXXXX XXXXX, IČO: 31364501, spôsobil škodu predbežne vyčíslenú na 300,- €.

Odôvodnenie: 
Uznesením povereného príslušníka Oddelenia železničnej polície Policajného zboru XXXXX ČVS:KRP-58/Ž-ZV-BB-2014 zo dňa 31.07.2014 bolo podľa § 199 odseku 1 Trestného poriadku začaté trestné stíhanie pre prečin poškodzovania a ohrozovania prevádzky všeobecne prospešného zariadenia podľa § 288 Trestného zákona. Následne bolo dňa 04.09.2014 pre uvedený prečin podľa § 206 odseku 1 Trestného poriadku vznesené obvinenie XXXXX, nar. XXXXX vo Zvolene, trvale bytom XXXXX, XXXXX, ktorého sa mal dopustil na tom skutkovom základe, že dňa 31.07.2014 v čase približne o 09.00 hod., počas výkopových prác zapríčinil poškodenie 24 žilového prívodného kábla k vchodovému návestidlu „L“ v železničnom kilometri 11,790 pri železničnej stanici XXXXX, čím znefunkčnil a vyradil z prevádzky toto návestidlo slúžiace na zaistenie bezpečnej a plynulej vlakovej dopravy a organizácii ŽSR, XXXXX XXXXX, IČO: 31364501, spôsobil škodu predbežne vyčíslenú na 300,- €.

Po skončení vyšetrovania poverený príslušník Policajného zboru predložil spisový materiál na Okresnú prokuratúru vo Zvolene spolu s návrhom na podmienečné zastavenie trestného stíhania.  Po preskúmaní predloženého spisového materiálu som rozhodol o udelení súhlasu k vykonaniu mediačnej činnosti, pretože boli naplnené zákonné podmienky pre ukončenie trestného stíhania zmierom. Vykonaným dokazovaním v priebehu skráteného vyšetrovania bolo preukázané, že obvinený XXXXX svojím konaním naplnil všetky zákonné znaky skutkovej podstaty prečinu, pre ktorý sa viedlo trestné stíhanie. Táto skutočnosť je preukázaná jednak samotnou výpoveďou obvineného, ktorý sa k spáchaniu skutku doznal a svoje konanie ľutuje, výpoveďou poškodeného ako aj listinnými dôkazmi.

Dňa 11.12.2014 bola na prokuratúru doručená správa o výsledku mediácie, ktorú vykonal probačný a mediačný úradník Okresného súdu vo Zvolene. Obvinený  v prípravnom konaní a v konaní pred mediačným úradníkom slobodne, vážne, zrozumiteľne a určito vyhlásil, že spáchal skutok, za ktorý je stíhaný a súčasne svoje konanie úprimne oľutoval. K veci náhrady škody bolo zistené, že poškodený si v trestnom konaní škodu neuplatnil, nakoľko táto bude riešená v rámci škodovej komisie. Poškodená spoločnosť v zastúpení XXXXX uviedla, že súhlasí so spôsobom a okolnosťami schválenia zmieru. Obvinený sa poškodenej spoločnosti ospravedlnil.

Obvinený platobným príkazom  zložil  dňa 10. decembra 2014 na účet Krajskej prokuratúry v Banskej Bystrici číslo účtu :7000165659/8180, variabilný symbol 254812, vedený v Štátnej pokladnici Bratislava peňažnú sumu určenú na všeobecne prospešné účely vo výške 70,- EUR, ktorá suma nie je zrejme neprimeraná k závažnosti spáchaného trestného činu. Z uvedenej  sumy 50 percent, teda 35,- EUR obvinený poukázal TJ Družstevník Podzámčok, Podzámčok 23, IČO: 00592595, číslo účtu: 1764151954/0200 a zostávajúcich 50 percent, teda 35,- EUR poukázal štátu na peňažnú pomoc poškodeným podľa osobitného zákona. Fotokópia príkazu na úhradu je súčasťou spisového materiálu.

	Dňa 10. decembra 2014 bol pred mediačným úradníkom uzatvorený zmier medzi obvineným XXXXX  a poškodenou spoločnosťou. 

 	Obvinený i poškodený s týmto spôsobom vybavenia veci vyslovili svoj súhlas.

	Podľa § 220 odseku 1 Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje 5 rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený:

a/ vyhlásil, že spáchal skutok, za ktorý je stíhaný a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito,

b/ nahradil škodu, pokiaľ bola činom spôsobená, alebo urobil iné opatrenia na náhradu škody alebo inak odstránil ujmu vzniknutú trestný činom, a

c/ zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely a táto peňažná suma nie je zrejme neprimeraná závažnosti spáchaného trestného činu

a vzhľadom na povahu, závažnosť spáchaného činu, na mieru, akou bol trestným činom dotknutý verejný záujem, na osobu obvineného a jeho osobné a majetkové pomery považuje takýto spôsob rozhodnutia  za dostačujúci.

	Podľa § 224 odseku 1 Trestného poriadku peňažnú sumu určenú na všeobecne prospešné účely možno adresovať obciam a iným právnickým osobám so sídlom na území Slovenskej republiky, na financovanie vedy, vzdelania, kultúry, školstva, požiarnej ochrany, podporu a ochranu mládeže, sociálne, zdravotnícke, ekologické, humanitárne, charitatívne účely, registrovaným cirkvám a náboženským spoločnostiam, športovým a telovýchovným spoločnostiam, ako aj štátu na pomoc poškodeným podľa osobitného zákona. Podľa odseku 2 príslušného ustanovenia z peňažnej sumy určenej na všeobecne prospešné účely musí obvinený určiť aspoň 50 percent štátu na peňažnú pomoc poškodeným podľa osobitného zákona.

	Vzhľadom na skutočnosť, že za prečin poškodzovania a ohrozovania prevádzky všeobecne prospešného zariadenia podľa § 288 Trestného zákona je ustanovený trest, ktorého horná hranica neprevyšuje 5 rokov, obvinený vyhlásil, že spáchal skutok, za ktorý mu bolo vznesené obvinenie, poškodená spoločnosť si nárok na náhradu škody neuplatnila, na účet prokuratúry zložil uvedenú peňažnú sumu, ako aj vzhľadom na povahu a závažnosť spáchaného trestného činu, okolnosti spáchania činu, konanie obvineného po čine a na osobu obvineného, ktorý doposiaľ žil riadnym životom, na jeho osobné a majetkové pomery, boli splnené všetky zákonné podmienky na postup podľa    § 220 a nasl. Trestného poriadku.

	Preto som rozhodol tak, ako je vyššie uvedené.

	Zároveň upravujem učtáreň Okresnej prokuratúry vo Zvolene, aby prostredníctvom učtárne Krajskej prokuratúry v Banskej Bystrici vyplatila sumu 35,- EUR na účet TJ Družstevník Podzámčok, Podzámčok 23, IČO: 00592595, číslo účtu: 1764151954/0200 a zostávajúcich 35,-EUR  je určených na pomoc obetiam trestnej činnosti.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Miroslav Kmeč
prokurátor